**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. március 24-én tartandó rendkívüli ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból megvalósuló Gyepmesteri telep kialakítása tárgyban közbeszerzési eljárás lezárása

Melléklet: Bontási jegyzőkönyv, Bírálóbizottsági jkv.

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/585- /2023

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. március 23.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Gyepmesteri telep kialakítása tárgyban**

**közbeszerzési eljárás lezárásáról**

Tisztelt Képviselő-testület!

Az „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirattal nyújtott támogatásból megvalósuló Gyepmesteri telep kialakítása érdekében 73/2023. (III.2.) Kt. határozattal elfogadásra került a közbeszerzési eljárás megindítása (ajánlattételi felhívás, közbeszerzési ajánlattételi dokumentációt, szerződés-tervezet), amely a közbeszerzésekről szóló 2015. évi CXLIII. törvény (továbbiakban: Kbt.) 115. §-a szerinti eljárásként került kiírásra. Az ajánlattételi határidőig, 2023. március 14. 10:00 óra 2 db árajánlat érkezett be. Az ajánlatok megvizsgálásra kerültek, és számítási hiba és felvilágosítás kérésre került kiküldésre, melynek határideje 2023. március 23. 11:00 volt. A bontási jegyzőkönyv alapján megállapítható, hogy a beérkező árajánlatok mindegyike meghaladja a rendelkezésre álló fedezetet, azonban a pályázaton belüli költség átcsoportosításával a többlet költség biztosítható, így javaslom a közbeszerzést eredményessé nyilvánítani.

Megkérem a Tisztelt Képviselő-testületet, hogy a közbeszerzési eljárás lezárásáról – a határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. március 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (III.24.) Kt. számú**

**határozata**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Gyepmesteri telep kialakítása tárgyban**

**közbeszerzési eljárás lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **–** az „Infrastrukturális fejlesztések megvalósítása Tiszavasváriban” című támogatás keretében megvalósuló **„Gyepmesteri telep kialakítására” lefolytatott közbeszerzési eljárásban a G-****Mínusz Épületgépészeti Kft.** (3881 Abaújszántó, Szeles u. 52.) **Ajánlattevő ajánlata** **érvényes.**
2. **Megállapítja** **–** elfogadva a Bírálóbizottság döntési javaslatát **– hogy a** **legkedvezőbb ár-érték arányú ajánlatot a G-Mínusz Épületgépészeti Kft.** (3881 Abaújszántó, Szeles u. 52.) **Ajánlattevő nyújtotta be, nettó 65.470.504,- Ft-tal.**
3. **Dönt arról, hogy jelen projektelem kivitelezésére rendelkezésre álló anyagi fedezet (nettó 57.416.180,- Ft) összegén felüli nettó 8.054.324,- Ft + áfa költséget biztosítja.**
4. **Megállapítja** **–** elfogadva a Bírálóbizottság döntési javaslatát **– hogy a nyertes ajánlattevő a G-Mínusz Épületgépészeti Kft.** (3881 Abaújszántó, Szeles u. 52.) **nettó 65.470.504,- Ft összegű ajánlati árral.**
5. **Megállapítja, hogy a „Gyepmesteri telep kialakítására” lefolytatott közbeszerzési eljárás eredményes.**
6. **Felkéri a polgármestert, hogy a döntésről tájékoztassa az Ajánlattevőket, valamint a kivitelezéshez szükséges Vállalkozási szerződést írja alá.**
7. **Felhatalmazza a polgármestert, hogy a III. pontban foglaltak vonatkozásában tegye meg a szükséges intézkedéseket a Támogató felé.**
8. **Felkéri a polgármestert, hogy a szükséges fedezet biztosításáról két ülés közötti döntéssel gondoskodjon.**

**Határidő:** azonnal, esedékességkor **Felelős:** Szőke Zoltán polgármester